# Campionat paulista

El Campionat Paulista, també conegut com a Paulistão és la competició futbolística de l'estat de l'estat de São Paulo. És la competició estatal més antiga del país.

## Història

Charles Miller, l'introductor del futbol al Brasil, fou el responsable de la creació del primer campionat de l'estat de São Paulo. El 14 de desembre de 1901 es fundà la Liga Paulista de Foot-Ball (LPF) amb cinc equips, São Paulo Athletic Club, Internacional, Mackenzie, Germânia i Paulistano. Entre abril i octubre de 1902, aquells equips competiren en el primer campionat paulista que guanyà el São Paulo AC, amb el mateix Miller de golejador.
En els seus inicis els clubs futbolístics brasilers estaven restringits a l'elit del país. A poc a poc, però, el futbol s'anà popularitzant entre les classes més baixes i això provocà el xoc amb les classes dirigents del futbol. Aquesta diferència d'opinió portà a la creació de l'Associação Paulista de Esportes Atléticos (APEA) que promogué l'esport per a totes les classes socials. Corinthians, Palestra Itália i Paulistano s'uniren a la nova organització. La LPF cessà les operacions el 1917. Fins al 1926, l'APEA restà com a única lliga a São Paulo. Grans jugadors com Neco o Arthur Friedenreich contribuïren a convertir el futbol en l'esport més popular del Brasil.
Un nou debat, professionalisme o amateurisme, sacsejà les arrels de l'esport durant els anys vint. El Paulistano, el club més triomfant del moment, refusà esdevenir professional el 1925 i creà la Liga de Amadores de Futebol (LAF). L'any 1930, tant la LAF com el Paulistano havien cessat les seves operacions. El futbol inicià una nova fase de plena professionalització amb la creació de la Bandeirante Football League. Corinthians i Palestra Itália es convertiren en els clubs més potents. Alguns dissidents del Paulistano, favorables a la professionalització s'uniren al AA Palmeiras per formar el São Paulo Futebol Clube, tercera força de la ciutat. Durant aquells anys es va fer popular una dita que deia: "el campionat paulista és com una moneda a l'aire, si surt cara el campió és Corinthians, si surt creu ho és el Palestra, si cau dempeus ho serà el São Paulo i si es manté a l'aire la Portuguesa."
L'APEA cessà operacions el 1938, i, després de diversos canvis de nom (Liga Paulista de Futebol (LPF), Liga de Futebol do Estado de São Paulo (LFESP)), l'original Bandeirante Football League esdevingué oficialment Federação Paulista de Futebol (FPF) el 22 d'abril de 1941. El São Paulo, que signà el gran Leonidas da Silva l'any següent guanyà cinc dels següents vuit campionats. Palestra Itália canvià el seu nom per Palmeiras el 1943. El creixement del futbol a l'estat portà a la creació d'una segona divisió el 1948, permetent altres clubs de l'estat a participar en la competició. XV de Novembro de Piracicaba fou el primer club ascendit a la màxima divisió.
São Paulo, Palmeiras i Corinthians dominaren el campionat durant els anys 50. El Santos, un club que s'havia mantingut en un segon nivell al campionat, es convertí en el millor equip del campionat als anys seixanta de la mà de Pelé. El club guanyà nou de dotze campionats durant aquells anys. Amb l'arribada dels anys setanta, el Brasil encetà de forma definitiva la creació del campionat nacional. Corinthians (liderats per Sócrates) i, sobretot, São Paulo (amb Serginho Chulapa, Müller o Silas) dominaren els vuitanta. L'Internacional de Limeira, un club molt modest, fou la gran sorpresa del 1986 en derrotar el Palmeiras a la final. Quatre anys més tard, Bragantino i Grêmio Novorizontino propiciaren una nova final encara més sorprenent, amb triomf dels primers.
Els noranta van veure el ressorgir d'un altre dels històrics, el Palmeiras, liderat per Rivaldo, Roberto Carlos, Edmundo o César Sampaio entre d'altres. Corinthians conquerí cinc títols durant el període 1995-2003. Però a partir del 2000 el campionat paulista ha anat perdent interès en favor d'altres competicions més lucratives com la Copa Libertadores o el Campionat brasiler de futbol. L'any 2002, els clubs grans disputaren el torneig Rio-São Paulo en lloc del campionat estatal, tot i que posteriorment es disputà un Supercampionat entre els millors de l'Estatal i del Rio-São Paulo. Malgrat tot, el Paulistão, continua disputant-se proporcionant nous talents i mantenint la històrica flama del futbol de l'estat.

## Campions

| Any | Campió | Finalista | Golejador | Club | Gols |
| 1902 LPF | São Paulo AC | Paulistano | Charles Miller | São Paulo AC | 10 |
| 1903 LPF | São Paulo AC | Paulistano | Alvaro i Boyes | Paulistano i São Paulo AC | 4 |
| 1904 LPF | São Paulo AC | Paulistano | Charles Miller | São Paulo AC | 9 |
| 1905 LPF | Paulistano | Germânia | Hermann Friese | Germânia | 14 |
| 1906 LPF | Germânia | S.C. Internacional | Fuller | Germânia | 4 |
| 1907 LPF | S.C. Internacional | Americano i Paulistano | Léo | Internacional | 8 |
| 1908 LPF | Paulistano | Germânia | Peres | Paulistano | 6 |
| 1909 LPF | AA das Palmeiras | Paulistano | Bibi | Paulistano | 9 |
| 1910 LPF | AA das Palmeiras | Americano | Boyes, Eurico, Rubens Sales | São Paulo AC, AA Palmeiras, Paulistano | 10 |
| 1911 LPF | São Paulo AC | Americano | Décio | Americano | 7 |
| 1912 LPF | Americano | Paulistano | Arthur Friedenreich | Mackenzie |
| 1913 APEA | Paulistano | Mackenzie | José Pedro, Luiz Alves, Renato, Whatley, Luiz, Mesquita | 4 per Mackenzie, AA Palmeiras, Paulistano | 3 |
| 1913 LPF | Americano | Ypiranga | Décio | Americano | 7 |
| 1914 APEA | AA São Bento | Paulistano | Arthur Friedenreich | Paulistano | 12 |
| 1914 LPF | Corinthians | Campos Elísios | Neco | Corinthians | 12 |
| 1915 APEA | AA das Palmeiras | Mackenzie | Nazaré | AAPalmeiras | 13 |
| 1915 LPF | Germânia | Campos Elísios | Facchini | AA Campos Eliseos | 17 |
| 1916 LPF | Corinthians | União Lapa | Aparicio | Corinthians | 7 |
| 1916 APEA | Paulistano | AA São Bento | Mariano | Paulistano | 8 |
| 1917 APEA | Paulistano | Palestra Itália | Arthur Friedenreich | CA Ypiranga | 15 |
| 1918 APEA | Paulistano | Corinthians | Arthur Friedenreich | Paulistano | 25 |
| 1919 APEA | Paulistano | Palestra Itália | Arthur Friedenreich | CA Ypiranga | 26 |
| 1920 APEA | Palestra Itália | Paulistano | Neco | Corinthians | 24 |
| 1921 APEA | Paulistano | Corinthians i Palestra Itália | Arthur Friedenreich | Paulistano | 33 |
| 1922 APEA | Corinthians | Palestra Itália | Gambarotta | Corinthians | 19 |
| 1923 APEA | Corinthians | Palestra Itália | Feitiço | AA São Bento | 18 |
| 1924 APEA | Corinthians | Paulistano | Feitiço | AA São Bento | 14 |
| 1925 APEA | AA São Bento | Corinthians i Paulistano | Feitiço | AA São Bento | 10 |
| 1926 LAF | Paulistano | Germânia | Filó | Paulistano | 16 |
| 1926 APEA | Palestra Itália | Auto | Heitor | Palestra Itália | 18 |
| 1927 LAF | Paulistano | Espanha | Arthur Friedenreich | CA Paulistano | 13 |
| 1927 APEA | Palestra Itália | Santos | Araken | Santos | 31 |
| 1928 LAF | SC Internacional | Paulistano | | |
| 1928 APEA | Corinthians | Santos | Heitór | Palestra Itália | 16 |
| 1929 LAF | Paulistano | SC Internacional | Arthur Friedenreich | CA Paulistano | 16 |
| 1929 APEA | Corinthians | Santos | Feitiço | Santos | 12 |
| 1930 APEA | Corinthians | São Paulo da Floresta | Feitiço | Santos | 37 |
| 1931 APEA | São Paulo da Floresta | Palestra Itália i Santos | Feitiço | Santos | 39 |
| 1932 APEA | Palestra Itália | São Paulo de Floresta | Romeu | Palestra Itália | 18 |
| 1933 APEA | Palestra Itália | São Paulo de Floresta | Valdemar de Brito | São Paulo da Floresta | 21 |
| 1934 APEA | Palestra Itália | São Paulo da Floresta | Romeu | Palestra Itália | 13 |
| 1935 APEA | Portuguesa | Ypiranga | Figueiredo | CA Ypiranga | 19 |
| 1935 LPF | Santos | Palestra Itália | Teleco | Corinthians | 9 |
| 1936 APEA | Portuguesa | Ypiranga | Carioca | Portuguesa | 18 |
| 1936 LPF | Palestra Itália | Corinthians | Teleco | Corinthians | 28 |
| 1937 LPF | Corinthians | Palestra Itália | Teleco | Corinthians | 15 |
| 1938 LFESP | Corinthians | São Paulo | Elyseo | São Paulo | 13 |
| 1939 LFESP | Corinthians | Palestra Itália | Teleco | Corinthians | 32 |
| 1940 LFESP | Palestra Itália | Portuguesa | Peixe | CA Ypiranga | 21 |
| 1941 | Corinthians | São Paulo | Teleco | Corinthians | 26 |
| 1942 | Palmeiras | Corinthians | Milani | Corinthians | 24 |
| 1943 | São Paulo | Corinthians | Hércules | Corinthians | 19 |
| 1944 | Palmeiras | São Paulo | Luizinho | São Paulo | 22 |
| 1945 | São Paulo | Corinthians | Passarinho, Servilio | SPR (Nacional), Corinthians | 17 |
| 1946 | São Paulo | Corinthians | Servilio | Corinthians | 19 |
| 1947 | Palmeiras | Corinthians | Servilio | Corinthians | 19 |
| 1948 | São Paulo | Santos | Cilas | CA Ypiranga | 19 |
| 1949 | São Paulo | Palmeiras | Friaça | São Paulo | 24 |
| 1950 | Palmeiras | São Paulo i Santos | Pinga | Portuguesa | 22 |
| 1951 | Corinthians | Palmeiras | Carbone | Corinthians | 30 |
| 1952 | Corinthians | São Paulo | Baltazar | Corinthians | 27 |
| 1953 | São Paulo | Palmeiras | Humberto | Palmeiras | 22 |
| 1954 | Corinthians | Palmeiras | Humberto | Palmeiras | 36 |
| 1955 | Santos | Corinthians | Del Vecchio | Santos | 23 |
| 1956 | Santos | São Paulo | Zezinho | São Paulo | 16 |
| 1957 | São Paulo | Santos | Pelé | Santos | 17 |
| 1958 | Santos | São Paulo | Pelé | Santos | 58 |
| 1959 | Palmeiras | Santos | Pelé | Santos | 44 |
| 1960 | Santos | Portuguesa | Pelé | Santos | 34 |
| 1961 | Santos | Palmeiras | Pelé | Santos | 47 |
| 1962 | Santos | São Paulo i Corinthians | Pelé | Santos | 37 |
| 1963 | Palmeiras | São Paulo | Pelé | Santos | 22 |
| 1964 | Santos | Palmeiras | Pelé | Santos | 34 |
| 1965 | Santos | Palmeiras | Pelé | Santos | 49 |
| 1966 | Palmeiras | Corinthians | Toninho Guerreiro | Santos | 27 |
| 1967 | Santos | São Paulo | Flávio | Corinthians | 21 |
| 1968 | Santos | Corinthians | Téia | Ferroviária | 20 |
| 1969 | Santos | Palmeiras | Pelé | Santos | 26 |
| 1970 | São Paulo | Palmeiras i Ponte Preta | Toninho Guerreiro | São Paulo | 13 |
| 1971 | São Paulo | Palmeiras | César | Palmeiras | 18 |
| 1972 | Palmeiras | São Paulo | Toninho Guerreiro | São Paulo | 17 |
| 1973 | Santos i Portuguesa | Palmeiras | Pelé | Santos | 11 |
| 1974 | Palmeiras | Corinthians | Geraldão | Botafogo FC | 23 |
| 1975 | São Paulo | Portugesa | Serginho | São Paulo | 22 |
| 1976 | Palmeiras | XV de Piracicaba | Sócrates | Botafogo FC | 15 |
| 1977 | Corinthians | Ponte Preta | Serginho | São Paulo | 32 |
| 1978 | Santos | São Paulo | Juari | Santos | 29 |
| 1979 | Corinthians | Ponte Preta | Luis Fernando | América (SP) | 27 |
| 1980 | São Paulo | Santos | Edmar | Taubaté | 17 |
| 1981 | São Paulo | Ponte Preta | Jorge Mendonça | Guarani | 38 |
| 1982 | Corinthians | São Paulo | Walter Casagrande | Corinthians | 28 |
| 1983 | Corinthians | São Paulo | Serginho | Santos | 22 |
| 1984 | Santos | Corinthians | Chiquinho, Serginho | Botafogo FC, Santos | 16 |
| 1985 | São Paulo | Portuguesa | Careca | São Paulo | 23 |
| 1986 | Inter de Limeira | Palmeiras | Kita | Inter de Limeira | 23 |
| 1987 | São Paulo | Corinthians | Edmar | Corinthians | 19 |
| 1988 | Corinthians | Guarani | Evair | Guarani | 19 |
| 1989 | São Paulo | São José | Toni, Toquinho | São José, Portuguesa | 13 |
| 1990 | Bragantino | Novorizontino | Alberto, Rubem, Volnei | Ituano, Guarani, Ferroviária | 12 |
| 1991 | São Paulo | Corinthians | Raí | São Paulo | 20 |
| 1992 | São Paulo | Palmeiras | Válber | Mogi Mirim | 17 |
| 1993 | Palmeiras | Corinthians | Viola | Corinthians | 20 |
| 1994 | Palmeiras | São Paulo i Corinthians | Evair | Palmeiras | 23 |
| 1995 | Corinthians | Palmeiras | Bentinho, Paulinho | São Paulo, Portuguesa | 20 |
| 1996 | Palmeiras | São Paulo | Giovanni | Santos | 24 |
| 1997 | Corinthians | São Paulo | Dodô | São Paulo | 19 |
| 1998 | São Paulo | Corinthians | França | São Paulo | 12 |
| 1999 | Corinthians | Palmeiras | Alex | Mogi Mirim | 12 |
| 2000 | São Paulo | Santos | França | São Paulo | 18 |
| 2001 | Corinthians | Botafogo/SP | Washington | Ponte Preta | 16 |
| 2002 | Ituano | União São João | Alex Alves | Juventus | 17 |
| 2002 Superc. | São Paulo | Ituano | Basílio | Ituano | 4 |
| 2003 | Corinthians | São Paulo | Luís Fabiano | São Paulo | 8 |
| 2004 | São Caetano | Paulista | Vágner Love | Palmeiras | 12 |
| 2005 | São Paulo | Corinthians | Finazzi | América (SP) | 17 |
| 2006 | Santos | São Paulo | Nilmar | Corinthians | 18 |
| 2007 | Santos | São Caetano | Somália | São Caetano | 13 |
| 2008 | Palmeiras | Ponte Preta | Alex Mineiro | Palmeiras | 15 |
| 2009 | Corinthians | Santos | Pedrão | Barueri | 15 |
| 2010 | Santos | Santo André | Ricardo Bueno | Oeste | 16 |
| 2011 | Santos | Corinthians | Elano i Liédson | Santos i Corinthians | 11 |
| 2012 | Santos | Guarani | Neymar | Santos | 20 |
| 2013 | Corinthians | Santos | William | Ponte Preta | 13 |
| 2014 | Ituano | Santos | Alan Kardec | Palmeiras | 9 |
| 2015 | Santos | Palmeiras | Ricardo Oliveira | Santos | 11 |
| 2016 | Santos | Audax | Roger | Red Bull Brasil | 11 |

### Títols per equip

* Sport Club Corinthians Paulista (São Paulo) 27 títols
* São Paulo Futebol Clube (São Paulo) 22 títols
* Sociedade Esportiva Palmeiras (São Paulo) 22 títols
* Santos Futebol Clube (Santos) 22 títols
* Club Athletico Paulistano (São Paulo) 11 títols
* São Paulo Athletic Club (São Paulo) 4 títols
* Associação Atlética das Palmeiras (São Paulo) 3 títols
* Associação Portuguesa de Desportos (São Paulo) 3 títols
* Sport Club Americano (São Paulo) 2 títols
* Sport Club Germânia (São Paulo) 2 títols
* Sport Club Internacional (São Paulo) 2 títols
* Associação Atlética São Bento (São Paulo) 2 títols
* Ituano Futebol Clube (Itú) 2 títol
* Associação Atlética Internacional (Limeira) 1 títol
* Clube Atlético Bragantino (Bragança Paulista) 1 títol
* Associação Desportiva São Caetano (São Caetano do Sul) 1 títol

## Enllaços externs

* Web oficial de la FPF
* Història del campionat a Gazeta Esportiva Arxivat 2006-02-19 a Wayback Machine.